Шампионска титла и сребърни медали за "Лато" (Алеково) от "Сандански – Къп 2020" | Вестник Борба - областен всекидневник, Велико Търново
ФК „Лато” (Алеково) се представи в надпреварата с два отбора в две възрастови групи, като треньорът Ангел Ангелов гласува доверие на 20 малки футболисти на възраст от 9 до 11 г.
Шампионска титла извоюваха родените през 2011 г. момчета в компанията на 8 отбора, разпределени в две групи. ФК „Лато“ заслужено стигна до финал след разгромяващи победи над „Беласица” (Петрич) с 6:0; „Бицо“ (Куманово, Македония) с 6:1 и „София – спорт” с 3:0. На финала ФК „Лато“ се изправи срещу победителя от другата група – „Талан“ (София), и го надигра с 3:0.
В другата възрастова група, набор 2009/2010 година, футболистите на треньора Ангел Ангелов имаха много оспорван финал с „Миньор” (Перник), който завърши с равенство 1:1 и след изпълнения на дузпи останаха втори. По пътя към финала тимът се наложи над „Металург” (Перник) с 3:0, „Победа” (София) със 7:1 и „Ботев“ (Батановци) с 6:2.
← Даниел Панов безапелационно за втори път оглавява Националното сдружение на общините в Република България
Eто защо хората стават по-умни (и по-високи) →
Здрава битка в Първомайци не излъчи победител
Четири баскетболни отбора от област В. Търново се включват в дивизия Център